钦定古今图书集成/明伦汇编/人事典/第018卷 > 《手箴》唐·皮日休
## 钦定古今图书集成/明伦汇编/人事典/第018卷 > 《手箴》唐·皮日休

惟尔之指，“屈伸由己。勿执乱权，勿树贼子。勿秉非道，
勿持非理。勿挤孤危，勿援奸宄。慎握吾操，俾直于矢。
慎杖吾心，俾平如砥。剪恶如草，飏奸如秕。为而不矜，
作而不恃。智如工倕，勿为小巧。机如偃师，勿为奇伎。
身高道端，毫直国史。敬之戒之，俟为天吏。”